CHOW ตั้งเป้ากำลังผลิต COD ปีนี้กว่า 100 MW พร้อมดัน CE เข้าตลาดฯ Q2 นี้
CHOW ตั้งเป้ากำลังผลิตไฟฟ้า COD ปีนี้เป็นกว่า 100 MW พร้อมดันเชาว์ เอ็นเนอร์ยี่เข้าตลาดฯ ใน Q2 นี้
23 ม.ค. 2560

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า ในปีนี้ ตั้งเป้าหมายกำลังผลิตไฟฟ้าที่จ่ายไฟฟ้าเชิงพาณิชย์ (COD) รวมไม่ต่ำกว่า 100 เมกะวัตต์ (MW) จากปีก่อนที่มี 32.4 เมกะวัตต์ ขณะที่ปัจจุบันได้รับงานก่อสร้างโรงไฟฟ้าในญี่ปุ่นแล้ว มูลค่า 3-4 พันล้านบาท ซึ่งจะรับรู้รายได้ในปีนี้ทั้งหมด ช่วยหนุนผลการดำเนินงาน
นอกจากนี้ คาดจะสามารถนำ บริษัทเชาว์ เอ็นเนอร์ยี่ จำกัด (มหาชน) หรือ CE ซึ่งเป็นบริษัทย่อยที่ดูแลธุรกิจพลังงาน เข้าจดทะเบียนในตลาดหลักทรัพย์ฯในช่วงไตรมาส 2/60 ด้วย